गोपाल कृष्ण गोखले
गोपाल कृष्ण गोखले (9 मई 1866 - फरवरी 19, 1915) भारत के एक स्वतंत्रता सेनानी, समाजसेवी, विचारक एवं सुधारक थे। महादेव गोविन्द रानडे के शिष्य गोपाल कृष्ण गोखले को वित्तीय मामलों की अद्वितीय समझ और उस पर अधिकारपूर्वक बहस करने की क्षमता से उन्हें भारत का 'ग्लेडस्टोन' कहा जाता है। वे भारतीय राष्ट्रीय कांग्रेस में सबसे प्रसिद्ध नरमपंथी थे। चरित्र निर्माण की आवश्यकता से पूर्णतः सहमत होकर उन्होंने 1905 में सर्वेन्ट्स ऑफ इंडिया सोसायटी की स्थापना की ताकि नौजवानों को सार्वजनिक जीवन के लिए प्रशिक्षित किया जा सके। उनका मानना था कि वैज्ञानिक और तकनीकी शिक्षा भारत की महत्वपूर्ण आवश्यकता है। स्व-सरकार व्यक्ति की औसत चारित्रिक दृढ़ता और व्यक्तियों की क्षमता पर निर्भर करती है। महात्मा गांधी उन्हें अपना राजनीतिक गुरु मानते थे।
गोखले राजनीति एवं अर्थशास्त्र संस्थान
इस पुस्तकालय में भारत के सामाजिक विज्ञान के दस्तावेजों के सबसे बड़े संग्रहों में से एक शामिल है। कुल संग्रह में 2.5 लाख से ज्यादा किताबें और 470 राष्ट्रीय और अंतर्राष्ट्रीय पत्रिकाएं शामिल हैं। इसमें काफी परिमाण में अर्थशास्त्र और सभी संबद्ध सामाजिक विज्ञान संबंधी विषयों के प्रकाशन हैं और यह विद्वानों, शिक्षाविदों, नीति निर्माताओं और भारत और विदेश में सामाजिक विज्ञान विषयों में काम करने वाले अन्य उपयोगकर्ताओं की जरूरतों को सफलतापूर्वक पूरा करती है। हालांकि जीआईपीई से जुड़ी पुस्तकालय में बाहरी लोगों को भी सदस्यता प्रदान की जाती है और इस तरह यह एक शैक्षिक पुस्तकालय के साथ-साथ एक सार्वजनिक पुस्तकालय के रूप में भी अपनी दोहरी भूमिका निभाती है।